Moskva shahrida yettinchi masjid ishga tushdi

Rossiya musulmonlari diniy idorasi tarkibidagi “Milost” (“Mehr-muruvvat”) diniy tashkiloti Moskvada yettinchi masjid ochilganini e’lon qildi. Bu haqda “Interfaks” xabar bermoqda.

Yangi masjid Yangi Moskvada, “Buninskaya alleya” metro bekati yaqinida joylashgan. Inshoot mingdan ziyod namozxonni o‘z bag‘riga sig‘dira oladi.
Masjid xususiy yer-joyda bunyod etilgan bo‘lib, hozircha minorasi yo‘q. Hozirda binoda pardozlar ishlari yakuniga yetkazilmoqda.
Hozirgacha Rossiya poytaxtida oltita masjid ishlab turgan edi.